"Barselona" jamoasi prezidenti Jozep Bartomeu jamoaning asosiy hujumchilari Messi, Suares va Neymarning o‘zaro munosabatlari haqida fikr bildirib o‘tdi. "Bizda Inesta, Pike, Buskets bor... Ular hamisha kuchli futbolchilar bo‘lishgan. Messi, Suares va Neymarning birlashishi esa jamoani juda ham kuchli qildi. Men hech qachon bunday yuqori saviyadagi va o‘zaro hamjihatlikda o‘ynaydigan "trio"ni ko‘rmaganman. Bu hujum uchligi dunyo futboli tarixidagi eng kuchlisi ekaniga shubham yo‘q. Bu futbolchilarning bir jamoada birlashishi uchun katta mehnat qilingan. Neymar va Suaresni jamoaga jalb qilish oson kechmagandi. Ularning omadga erishuvi haqidami? Men faqat ular futbolni sevishi va o‘yindan rohatlanishi haqida ayta olishim mumkin. Messi, Suares va Neymar birgalikda kuchliroq bo‘lishini bilishadi. Messi, Suares va Neymar birgalikda alohida o‘ynagandagidan kuchliroq bo‘lishini bilishadi", deydi Bartomeu.